Diari Oficial de la Generalitat Valenciana


Sumari del DOGV 8112, del 24-08-2017 (2017/7377)

DECRET 111/2017, de 28 de juliol, del Consell, de modificació del Decret 170/1992, de 16 d'octubre, del Consell, pel qual s'aprova l'Estatut de l'Entitat Pública de Sanejament d'Aigües Residuals de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2017/07/28/111/dof/vci/html**

### Dades del document

Número de DOGV
:   8112

Data del DOGV
:   24-08-2017

Secció del DOGV
:   I. DISPOSICIONS GENERALS

Número del document
:   2017/7377


Data del document
:   28-07-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Entitat Pública de Sanejament d'Aigües Residuals de la Comunitat Valenciana
    * tractament de l'aigua
    * aigua residual
    * reglament intern
    * institució pública
    * legislació

DECRET 111/2017, de 28 de juliol, del Consell, de modificació del Decret 170/1992, de 16 d'octubre, del Consell, pel qual s'aprova l'Estatut de l'Entitat Pública de Sanejament d'Aigües Residuals de la Comunitat Valenciana. [2017/7377]  
PREÀMBUL  
  
L'Entitat de Sanejament d'Aigües Residuals de la Comunitat Valenciana (EPSAR) es crea mitjançant la Llei 2/1992, de 26 de març, de sanejament d'aigües residuals de la Comunitat Valenciana, com a entitat de dret públic de la Generalitat, a l'empara de l'actualment derogat article 5.2 del text refós de la Llei d'hisenda pública valenciana aprovat per Decret legislatiu de 26 de juny de 1991 (TRLHPV), i es regeix per la seua normativa pròpia.  
Per la seua part, el Decret 170/1992, de 16 d'octubre, del Consell, va aprovar l'Estatut de l'Entitat Pública de Sanejament d'Aigües Residuals de la Comunitat Valenciana.  
Per raó de la normativa aprovada amb posterioritat en distints àmbits de l'ordenament jurídic, i de forma particular d'acord amb la Llei 1/2015, de 26 de febrer, de la Generalitat, d'hisenda pública, sector públic instrumental i subvencions, que regula el sector públic valencià, l'EPSAR es configura com una entitat del sector públic de la Generalitat, en concret del sector públic instrumental, inclosa en la categoria dels organismes públics de la Generalitat, i en concret com a entitat de dret públic (articles 2.1.b i 2.3.a, 2n i 155 de la Llei 1/2015).  
  
Per tant, d'acord amb el règim jurídic de l'EPSAR derivat de la seua normativa pròpia i de l'aplicació de la Llei 1/2015, es fa necessari modificar-ne l'estructura amb vista a adaptar-la a la norma esmentada.  
Per això, de conformitat amb el que estableixen els articles 28.f i 64 de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Medi Ambient, Canvi Climàtic i Desenvolupament Rural i amb la deliberació prèvia del Consell, en la reunió del dia 28 de juliol de 2017,  
  
  
DECRETE  
  
Article únic  
S'afig una disposició addicional al Decret 170/1992, de 16 d'octubre, del Consell, pel qual s'aprova l'Estatut de l'Entitat Pública de Sanejament d'Aigües Residuals de la Comunitat Valenciana.  
  
  
DISPOSICIÓ ADDICIONAL  
  
Única. Estructura de l'Entitat Pública de Sanejament d'Aigües Residuals de la Comunitat Valenciana (EPSAR)  
1. De la gerència de l'EPSAR depén directament la Subdirecció General de Personal i Règim Econòmic i Financer, lloc de treball de naturalesa funcionarial, la creació, gestió i provisió del qual s'han de regir per la normativa en matèria de funció pública, al qual corresponen les funcions següents: realitzar la gestió del personal tramitant-ne les incidències; coordinar els procediments administratius i instruments de gestió del personal; preparar les propostes de modificació de les relacions de llocs de treball i les actualitzacions d'aquestes; conservar i custodiar els expedients personals dels empleats i les empleades públics; tramitar els expedients disciplinaris; elaborar la planificació i programació econòmica; elaborar l'avantprojecte de pressupostos i tramitar les modificacions pressupostàries; gestionar, fer el seguiment i controlar l'execució pressupostària, com també la gestió de les despeses i ingressos; supervisar l'activitat de gestió economicopressupostària i de la contractació de l'entitat; elaborar la informació economicopressupostària necessària per a la gestió de l'entitat; la gestió tributària del cànon de sanejament i qualssevol altres funcions d'anàloga finalitat que li siguen encomanades per la gerència.  
  
2. Amb l'autorització prèvia de la direcció general competent en matèria de pressupostos, i d'acord amb la disponibilitat pressupostària de l'entitat, s'ha de modificar de forma gradual la relació de llocs de treball de l'EPSAR per a crear places de naturalesa funcionarial quan tinguen encomanades funcions que suposen l'exercici de potestats públiques.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions del mateix rang o d'un rang inferior que s'oposen al que estableix aquest decret.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
València, 28 de juliol de 2017  
  
El president de la Generalitat,  
XIMO PUIG I FERRER  
  
La consellera d'Agricultura, Medi Ambient,  
Canvi Climàtic i Desenvolupament Rural,  
ELENA CEBRIÁN CALVO


Còpia Permalink ELI